Univerzita Pavla Jozefa Šafárika v Košiciach, Právnická fakulta

# Katedra pracovného práva a práva sociálneho zabezpečenia

Podmienky absolvovania a priebežného hodnotenia z predmetu

PRACOVNÉ PRÁVO III

3. ročník BŠP DŠ – letný semester

V zmysle Študijného poriadku Univerzity Pavla Jozefa Šafárika v Košiciach sa určujú nasledujúce podmienky absolvovania a hodnotenia z predmetu **Pracovné právo III:**

Každý študent je povinný zúčastniť sa výučby pripravený a so študijnými prameňmi podľa pokynov učiteľa, predovšetkým s vlastným Zákonníkom práce v tlačenej podobe a osobitnými právnymi predpismi k preberanému učivu. Nesplnenie niektorej z týchto povinností oprávňuje vyučujúceho udeliť študentovi absenciu a náhradné plnenie. Náhradné plnenie môže spočívať:

• v povinnosti zúčastniť sa seminára v iný výučbový čas, pokiaľ je to podľa rozvrhu možné alebo

• vypracovaní odbornej práce v rozsahu a na tému, ktorú určí vyučujúci alebo

• v určení individuálnej konzultácie v čase určenom vyučujúcim.

Počas semestra budú študentom zadané tri vopred ohlásené písomky v termínoch určených vyučujúcimi na začiatku semestra. Náhradné plnenie za absenciu na ohlásených písomkách sa nepripúšťa. Pre tento semester:

* 03. 03. 2025 (pondelok) – 1. písomka, témy: 1, 2, 3,
* 24. 03. 2025 (pondelok) – 2. písomka, témy: 4, 5, 6,
* 07. 04. 2025 (pondelok) – 3. písomka, témy: 7, 8.

Každá písomka bude pozostávať z vypracovania dvoch otázok alebo dvoch prípadových štúdií s podotázkami (prípadne ich kombinácie – podľa rozhodnutia vyučujúceho). Každá písomka bude hodnotená najviac 10 bodmi.

Pre splnenie podmienok priebežného hodnotenia je študent povinný dosiahnuť minimálne 12 bodov spolu z dvoch bodovo najlepších písomiek. Ak podmienky priebežného hodnotenia nesplní v rámci prvých dvoch písomiek, má možnosť si bodové hodnotenie zlepšiť výsledkom z tretej písomky v poradí.

V prípade, ak študent z dvoch najlepšie hodnotených písomiek nezíska v súčte 12 bodov, nesplní podmienky priebežného hodnotenia a nebude mu umožnené vykonať skúšku. Zapíše sa mu hodnotenie „X“ a v ďalšom akademickom roku bude predmet opakovať.

Záverečné hodnotenie: ústna skúška.

V Košiciach január 2025 doc. JUDr. Marcel Dolobáč, PhD.

vedúci katedry